Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 100

a) Az M1. kategóriába azok a berendezések tartoznak, amelyeket speciális védelmi eszközökkel terveztek, vagy szükség esetén szereltek fel azért, hogy a gyártó által megállapított mûködési paraméterek mellett nagyon magas védelmi szintet biztosítsanak. Ezeket a berendezéseket bányák föld alatti részeiben, valamint ilyen bányák azon felszíni részeiben való alkalmazásra tervezték, amelyek sújtólég és/vagy éghetõ por által történõ veszélyeztetésnek vannak kitéve. Az ebbe a kategóriába tartozó berendezéseket, melyeknek üzemképesnek kell maradniuk robbanásveszélyes környezetben a berendezés ritkán elõforduló hibája esetén is, olyan védelmi módok jellemzik, melyek úgy mûködnek, hogy — a védelmi módok egyikének meghibásodása esetén legalább egy második független védelmi mód biztosítsa a megfelelõ biztonsági szintet, — vagy egymástól független két hiba fellépése esetén a megfelelõ biztonsági szint biztosítva legyen. Az ebbe a kategóriába tartozó berendezések feleljenek meg a 2. számú melléklet 2.0.1. pontjában hivatkozott kiegészítõ követelményeknek.

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes